קיפר סאת'רלנד

ביוגרפיה

סאת'רלנד הוא בנם של השחקן הקנדי דונלד סאת'רלנד והשחקנית שירלי דאגלס, שניהם ממשפחות סקוטיות, ונכדו של הפוליטיקאי הקנדי טומי דאגלס, לשעבר ראש ממשלת ססקצ'ואן שהקים את הממשל הסוציאליסטי הראשון בצפון אמריקה.
סאת'רלנד נולד בלונדון שבאנגליה יחד עם אחותו התאומה בזמן שהוריו עבדו בתיאטרון המקומי. זמן קצר לאחר לידת התאומים המשפחה עברה להתגורר בלוס אנג'לס. ב-1970 הוריו התגרשו וב-1975 עבר קיפר להתגורר עם אמו בטורונטו שבקנדה.
הוא למד בחמישה בתי ספר תיכוניים שונים, וכן סמסטר אחד בקולג' הקתולי רג'ינה מונדי בלונדון (שבאונטריו). בסופי השבוע השתתף בשיעורי משחק בבית הספר התיכון סר פרדריק בנטינג. סאת'רלנד סיפר בתוכניתו של ג'ימי קימל (2009) שהוא ורוברט דאוני ג'וניור היו שותפים לדירה במשך שלוש שנים כאשר הגיע לראשונה להוליווד כדי לקדם את הקריירה שלו במשחק.
סאת'רלנד נקרא על שמו של הסופר והבמאי האמריקאי וורן קיפר, אשר היה הבמאי בסרטו הראשון של אביו, דונלד סאת'רלנד.

קריירה

הפעם הראשונה בה הופיע סאת'רלנד מול המצלמה הייתה בשנת 1983 בסרט "מקס דוגן חוזר", בזכות אביו, דונלד סאת'רלנד, שליהק אותו לסרט בו השתתף בעצמו. שנה לאחר מכן כבר כיכב בסרט "The Bay Boy" בבימויו של דניאל פרטי.
בשנות ה-80 וה-90 שיחק במספר סרטים, ביניהם: "אקדוחנים צעירים" (1988), "אקדוחנים צעירים 2" (1990), "שלושת המוסקטרים" אני והחבר'ה (1986) בתפקידו של אייס ועוד.
מאז תחילת הקריירה השתתף סאת'רלנד בלמעלה מ-60 סרטים.
בשנת 2001 החל לככב בסדרה "24" בתור הסוכן ג'ק באואר שמציל את ארצות הברית מפני טרוריסטים. הסדרה הזניקה את הקריירה של סאת'רלנד והפכה אותו לשחקן מבוקש. ב-2006 זכה בפרס אמי על משחקו כשחקן ראשי בעונה החמישית של סדרת הדרמה "24", וזאת לאחר שהשתתף בטקס ארבע פעמים לפני כן אך לא זכה.
סאת'רלנד חתם על חוזה עם רשת FOX שהפך אותו לשחקן היקר בעולם. על פי החוזה שכרו ל-3 העונות בסדרה 24 (7, 8, 9) יעמוד על כ-40 מיליון דולר או כ-‏$555,555 לפרק. (לבסוף בוטל ההסכם, לפי החלטת רשת FOX שלא לצאת לעונה תשיעית).
בשנת 2008 שיחק במותחן "מראות" בתפקיד בן קרסון, לצד פולה פטון. בשנת 2009, הוענק לו כוכב בשדרת הכוכבים בהוליווד. סאת'רלנד היה אורח בתוכנית שבה התארח גם אביו, דונלד סאת'רלנד. הוא הופיע בתוכנית בשנת 1998. סאתרלנד היה מובלט על העטיפה של מהדורת אפריל 2006 של הרולינג סטון, במאמר שכותרתו "לבד בחושך עם קיפר סאתרלנד".
יש לו פרסומת ביפנית לCalorieMate, ביצוע פרודיה על דמותו ג'ק באואר. סאתרלנד מספק גם קריינות למסע הפרסום הנוכחי של חברת פורד מוטור של קנדה. באמצע השנה 2006, הוא עשה פרסומת לאפל. 
הוא גם דיבב את קולות המבוא למשחקי NHL ברשת Versus. הוא הופיע בפרסומות טלוויזיה ברזילאיות לסיטרואן C4 .הוא גם היה קריין לפרסומת לבנק אוף אמריקה. 
הוא דיבב את קולו של סמל רובק במשחק הווידאו ‏ Call of Duty: World at War ‏ ואת סנייק (ביג בוס aka) ב-‏Metal Gear Solid V: Ground Zeroes ו-‏Metal Gear Solid V: The Phantom Pain, בהם הוא מחליף את השחקן דייוויד הייטר.
סאת'רלנד הוא מפיק של The 1 Second Film.
בשנת 2011, הוא ערך את הופעת הבכורה שלו בברודוויי ב-"עונת האליפות", יחד עם בריאן קוקס, ג'ים גפיגן, כריס נות' וג'ייסון פטריק. 
ב-2012 החל לשחק בתפקיד ראשי בסדרה "Touch" (מגע) של רשת פוקס, בה סאת'רלנד משחק אב של ילד אילם ואובססיבי לגבי מספרים, שמסוגל לראות אירועים עתידיים באמצעותם. באמצעות המספרים הבן שולח את אביו למנוע מאירועים רעים להתרחש.
ב-2014 סאת'רלנד חזר לגלם את ג'ק באואר בעונה התשיעית של 24.
החל מ-2014 סאת'רלנד מביים ומשחק בסדרה הוידוי (the confession).
בשנת 2015 שיחק קיפר לצד אביו דונלד סאת'רלנד בסרט המערבון "נשכח" את דמותו של ג'ון הנרי, אקדוחן שחזר לבית אביו אחרי שנים של היעדרות. בסרט שיחקה גם דמי מור.
החל משנת 2016, סאתרלנד משחק בתפקיד ראשי בסדרת הטלוויזיה השורד המיועד, שמשודרת ברשת ABC.

חיים אישיים

סאת'רלנד היה מאורס לג'וליה רוברטס ב-1991, אך הזוג נפרד שלושה ימים לפני שהתחתן. לסאת'רלנד בת ביולוגית ובת חורגת מאשתו הראשונה.